นักวิจัยมหาวิทยาลัยนเรศวร คิดสูตรเซรั่มบำรุงผิวจากสารสกัดกุหลาบมอญและสารสกัดจากใบมะยม เพิ่มมูลค่าให้พืชไทย
ผศ.ดร. ปุณฑริกา รัตนตรัยวงศ์ นักวิจัย จากคณะเกษตรศาสตร์ ทรัพยากรธรรมชาติและสิ่งแวดล้อม มหาวิทยาลัยนเรศวร และคณะ ร่วมพัฒนาผลิตคิดค้นงานวิจัยเกี่ยวกับ เซรั่มบำรุงผิวที่เป็นนวัตกรรมจากการนำกุหลาบมอญและใบมะยมมาสกัดจนเป็นผลสำเร็จ ซึ่งจากสำนักงานการวิจัยแห่งชาติ (วช.) ภายใต้กระทรวงการอุดมศึกษา วิทยาศาสตร์ วิจัยและนวัตกรรม (อว.) มอบรางวัลการวิจัยแห่งชาติ : รางวัลผลงานสิ่งประดิษฐคิดค้น ประจำปี 2564 ระดับประกาศเกียรติคุณ สาขาเกษตรศาสตร์และชีววิทยา ผลงานสิ่งประดิษฐ์ “Absolute Rose Emulsion นวัตกรรมเซรั่มบำรุงผิว เพิ่มความชุ่มชื้น ลดสิวและการอักเสบจากสารสกัดกุหลาบมอญ น้ำมันกุหลาบและสารสกัดใบมะยมนางสาวปุณฑริกา กล่าวด้วยว่า นวัตกรรมเซรั่มบำรุงผิว มีแนวคิดจากการนำพืชที่ปลูกทั่วไปมาใช้ประโยชน์และเกิดจากการพยายามสกัดสารจากพืชที่ปลูกเองได้ในประเทศไทย เป็นผลิตภัณฑ์มูลค่าเพิ่มที่มีศักยภาพเชิงพาณิชย์ สามารถเพิ่มมูลค่าและความสำคัญให้กับพืชไทยผลิตภัณฑ์ผ่านการผลิตที่ได้มาตรฐานโดยใช้นวัตกรรมการสร้างเจลอิมัลชั่นแบบใส ทำให้สามารถลดต้นทุนการผลิตได้มาก สามารถจำหน่ายเชิงพาณิชย์ได้จริง โดยได้รับการรับรองจากผู้เชี่ยวชาญทั้งในประเทศและต่างประเทศ สำหรับผู้ที่สนใจสามารถติดต่อได้ที่ แฟนเพจเฟชบุค : Natural Rose Oil หรือโทร 099-691-4924 ทั้งนี้ นักวิจัยที่ได้รับรางวัลการวิจัยแห่งชาติ จะได้รับประกาศนียบัตรเชิดชูเกียรติและเงินรางวัลจากสำนักงานการวิจัยแห่งชาติ (วช.) ในงานวันนักประดิษฐ์ ประจำปี 2564 ซึ่งจะจัดขึ้นระหว่างวันที่ 26 – 30 พฤษภาคม 2564 ณ ศูนย์นิทรรศการและการประชุมไบเทค บางนา กรุงเทพมหานคร